**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ** |
| **Hotărâre a Guvernului**privind modificarea și completarea Hotărârii Guvernului nr. 615/2015 privind declanşarea procedurilor de expropriere a imobilelor proprietate privată care constituie coridorul de expropriere al lucrării de utilitate publică de interes naţional "Amenajări hidrotehnice în bazinul hidrografic Niraj, județul Mureș" |
| **Secțiunea a 2-a****Motivele emiterii actului normativ** |
| 2.1. | Sursa proiectului de act normativ | Obiectivul de investiții se derulează în cadrul Strategiei naționale de management al riscului la inundații pe termen mediu și lung, aprobată prin Hotărârea Guvernului nr. 846/2010  |
| 2.2. | Descrierea situției actuale | Cadrul general al politicii Guvernului constă în asigurarea și susținerea unei infrastructuri adecvate dezvoltării obiectivelor socio-economice prin modernizarea, dezvoltarea și administrarea eficientă a cursurilor de apă în vederea reducerii riscului la inundaţii.Proiectul de amenajare hidrologică a râului Niraj, finanțat prin Programul Sectorial Mediu, Axa Prioritară 5, „Implementarea infrastructurii adecvate de prevenire a riscurilor naturale în zonele cele mai expuse la risc", în valoare de 60 milioane de lei s-a finalizat, prin încheierea Procesului verbal de recepţie la terminarea lucrărilor nr. 17514 din 30.12.2015, de către Administrația Bazinală de Apă Mureș, beneficiarul investiției. Nu mai puțin de 32 km de amenajări prin diguri și ziduri de sprijin, consolidări maluri au fost realizate, rezultatul constând în protejarea a peste 30 de mii de mureșeni din această zonă împotriva inundațiilor. Amenajarea Văii Nirajului a fost începută încă din anul 1988, când au fost aprobați indicatorii tehnico-economici a proiectului, care prevedeau realizarea acumulării nepermanente Valea pe râul Niraj, cu un volum total de 6 mil mc, recalibrarea râului Vețca, amenajarea râului Niraj și a afluenților între Miercurea Nirajului și Ungheni.Scopul acestui obiectiv de investiţii este de a contribui substanțial la reducerea riscului de inundații, prin asigurarea liniei de apărare împotriva inundațiilor pe respectivul tronson a râului Niraj, punerea în siguranță a construcțiilor deja executate, precum și executarea unor lucrări de consolidare a malurilor în zone expuse eroziunilor. Lucrările hidrotehnice proiectate sunt amplasate în bazinul hidrografic Mureș, pe cursul râului Niraj (cod cadastral IV-1.67), afluent de stânga al râului Mureș (cod cadastral IV.1), pe valea Maiad, afluent de dreapta al râului Niraj și pe cursul pârâului Nirajul Mic (cod cadastral IV-1.67). Din punct de vedere administrativ, lucrările hidrotehnice au fost amplasate pe teritoriul orașului Miercurea Nirajului (inclusiv satul Dumitrești), și a comunelor Gălești (satul Gălești), Păsăreni (satul Păsăreni), Acățari (satele Murgești, Acățari și Stejeriș) și Crăciunești (satele Cinta și Crăciunești), județul Mureș. Accesul către investiţie se realizează din DN 13 și DJ 151 D, iar zonele de intervenții se accesează pe drumuri agricole existente.Nirajul este unul dintre afluenții care are un aport important în formarea viiturilor în b.h. Mureș. Cauzele celor mai mari viituri la scara bazinului Mureș sunt precipitațiile foarte mari căzute pe fondul existenței unei rezerve mari de apă în sol.Frecvența inundațiilor pe tronsonul Miercurea-Nirajului – confluența cu râul Mureș era aproape anuală, iar la debite excepționale cum au fost cele din anii 1970, 1975, 1984, 1998 au fost afectate 22 localități, o suprafață de circa 6100 ha teren agricol, peste 600 gospodării și căi de comunicație.Populația totală care beneficiază de lucrările pentru reducerea efectelor distructive cauzate de inundații este de aproximativ 10350 locuitori din localitățile Miercurea Nirajului, Dumitrești, Gălești, Murgești, Păsăreni, Bolintineni, Acățari, Stejeriș, Crăciunești, Cinta.Amenajarea hidrotehnică a râului Niraj a scos de sub efectul inundațiilor: - 10 localități cu peste 600 gospodării și infrastructura locală (rețele de utilități, drumuri și străzi, etc.); - 20 IMM-uri; - 6100 ha de terenuri agricole. Pentru realizarea obiectivului de investiție, prin Hotărârea Guvernului nr. 67/2014 privind aprobarea Listei cuprinzând 3 obiective de investiţii prioritare din infrastructura de gospodărirea apelor şi de mediu, precum şi a caracteristicilor principale şi a indicatorilor tehnico-economici aferenţi acestoraîn Anexa II/1 Caracteristicile principale şi indicatorii tehnico-economiciai obiectivului de investiţii *"Amenajări hidrotehnice în bazinul hidrografic Niraj, judeţul Mureş”* au fost aprobați indicatorii tehnico-economici ai acestei investiții.Declanșarea procedurii de expropriere a fost aprobată prin Hotărârea Guvernului nr. 615/2015 privind declanșarea procedurilor de expropriere a imobilelor proprietate privată care constituie coridorul de expropriere al lucrării de utilitate publică de interes național ***"Amenajări hidrotehnice în bazinul hidrografic Niraj, judeţul Mureş”***, cu modificările ulterioare, publicată în Monitorul Oficial al României, Partea I, nr.602 din 10 august 2015.După aprobarea Hotărârii Guvernului nr. 615/2015, cu modificările ulterioare, conform Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, planurile parcelare pentru localitățile în care sunt situate imobilele supuse exproprierii au fost avizate și recepționate de către Agenția Națională de Cadastru și Publicitate Imobiliară/Oficiul pentru Cadastru și Publicitate Imobiliară Mureș. La momentul realizării Proiectului Tehnic, a fost identificată necesitatea ocupării unei suprafețe suplimentare de teren pentru continuarea lucrărilor la obiectivul de investiție mai sus menționat, respectiv o suprafață totală de 285.091 mp, în valoare de 741.583 lei, conform Raportului de evaluare din 10.07.2015, asupra cărora nu s-a declanșat procedura de expropriere.Amplasamentul lucrarii de utilitate publică de interes naţional *"Amenajări hidrotehnice în bazinul hidrografic Niraj, judeţul Mureş",* este prevăzut în cadrul hărţii topografice - anexa nr.1 la Hotărârea Guvernului nr.615/2015, cu modificările ulterioare.În conformitate cu dispozițiile statuate de legiuitor în art. 5 alin. (1) din Hotărârea Guvernului nr. 28/2008 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, potrivit cărora: Proiectarea lucrărilor de construcții pentru obiectivele de investiții noi, inclusiv extinderi, se elaborează în următoarele faze a) studiu de fezabilitate; b) proiect tehnic; c) detalii de execuție; în cadrul proiectul tehnic aferent lucrării de utilitate publică *"Amenajări hidrotehnice în bazinul hidrografic Niraj, judeţul Mureş"*, a fost dezvoltat scenariul aprobat în cadrul studiului de fezabilitate cu respectarea indicatorilor tehnico-economici aprobați. Având în vedere faptul că lucrările au fost începute anterior intrării în vigoare a Hotărârii Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, în conformitate cu art.15, se aplică dispozițiile Hotărârii Guvernului nr. 28/2008, cu modificările și completările ulterioare.Pe parcursul execuției lucrărilor, dar și a solicitărilor apărute din partea Administrației Natura 2000 Dealurile Târnavelor-Valea Nirajului a apărut necesitatea modificării unor suprafețe de teren, față de cele prevăzute inițial. Având în vedere anvergura modificărilor preconizate asupra tuturor imobilelor supuse exproprierii (respectiv modificări cu privire la regimul juridic și la datele de identificare ale imobilelor) identificate anterior în anexele la Hotărârea Guvernului nr. 615/2015 cu modificările ulterioare, prezentul proiect propune modificarea și completarea acestui act normativ, în conformitate cu realitatea juridică identificată ulterior întocmirii planurilor parcelare, astfel:**U.A.T MIERCUREA NIRAJULUI:**1. actualizarea elementelor de identificare, suprafață, număr criteriu și a sumelor individuale aferente despăgubirilor, în conformitate cu anexa la prezenta hotărâre,
2. introducerea a 64 de poziții noi [71 (inițial) la 135 (actualizat) - 3 poziții fac parte din domeniul public];

Diferențele de suprafețe au rezultat din modificarea amplasamentului amprizei digurilor (unele tronsoane de refacere dig, fiind inițial pe ampriza existentă), datorită imposibilităților de a intra cu utilajele pe terenurile agricole cultivate în momentul execuției lucrărilor, acestea au condus la suplimentarea suprafeței necesare a fi expropriate.**U.A.T GĂLEȘTI:**1. actualizarea elementelor de identificare, suprafață, număr criteriu și a sumelor individuale aferente despăgubirilor, în conformitate cu anexa la prezenta hotărâre,
2. eliminarea a 22 poziții [153 (inițial) la 131 (actualizat) - 2 poziții fac parte din domeniul public];

Modificările aduse s-au datorat renunțării la o lungime de dig, închiderea liniei de apărare realizându-se prin încastrarea digului în teren înalt, precum și la corectarea traseului albiei minore care a influențat amplasamentul amprizei digurilor, conducând la diminuarea suprafețelor inițiale de expropriat.**U.A.T PĂSĂRENI** 1. actualizarea elementelor de identificare, suprafață, număr criteriu și a sumelor individuale aferente despăgubirilor, în conformitate cu anexa la prezenta hotărâre,
2. eliminarea a 13 poziții [204 (inițial) la 191 (actualizat) - 2 poziții fac parte din domeniul public];

Modificările apărute prin diminuarea suprafeței inițiale de expropriat și cea rectificativă, au avut următoarele cauze: pe un tronson de lucrări s-a realizat reabilitarea digului pe ampriza inițială a acestuia, iar un tronson de dig nou (mal drept) s-a executat urmărindu-se linia malului existent.**U.A.T ACĂȚARI**1. actualizarea elementelor de identificare, suprafață, număr criteriu și a sumelor individuale aferente despăgubirilor, în conformitate cu anexa la prezenta hotărâre,
2. eliminarea a 7 poziții [ 217 (inițial) la 210 (actualizat) - 2 poziții fac parte din domeniul public];

În localitatea Murgești, închiderea liniei de apărare s-a realizat pe un traseu nou cu racordare la terasamentul liniei de cale ferată, renunțandu-se pe un tronson la traseul inițial. Modificarea a dus la diminuarea suprafeței inițiale de expropriat.**U.A.T CRĂCIUNEȘTI**1. actualizarea elementelor de identificare, suprafață, număr criteriu și a sumelor individuale aferente despăgubirilor, în coformitate cu anexa la prezenta hotărâre,
2. eliminarea a 85 poziții [112 (inițial) la 27 (actualizat) - 1 poziție face parte din domeniul public];

Prin corectarea unor coturi ale digurilor existente, precum și amplasarea lucrărilor de consolidare în albia minoră, a dus la reducerea semnificativă a suprafeței inițiale de expropriat.Analiză comparativă:

|  |  |
| --- | --- |
| **H.G 615 /2015** | **Modificarea și completarea Hotărârii Guvernului nr. 615/2015** |
| **Nr. Crt** | **U.A.T** | **Nr.****Prop.** | **Suprafața****(mp)** | **Valoare****(lei)** | **Nr.****Prop.** | **Suprafața****(mp)** | **Valoare****(lei)** |
| 1 | Miercurea Nirajului | 71 | 15.066 | 55.925 | 132 | 30.023 | 356.768,50 |
| 2 | Gălești | 153 | 58.046 | 191.923 | 129 | 38.940 | 309.873,30 |
| 3 | Păsăreni | 204 | 60.341 | 196.933 | 189 | 46.085 | 172.208,50 |
| 4 | Acățari | 217 | 73.881 | 159.683 | 208 | 39.009 | 184.404,50 |
| 5 | Crăciunești | 112 | 77.757 | 137.119 | 26 | 6.116 | 15.067,10 |
| **TOTAL** | **757** | **285.091** | **741.583** | **684** | **160.173** | **1.038.321,90** |

Suprafața totală a amplasamentului lucrărilor este de **161.081 mp** cu un număr total de **694 imobile**, din care:- 684 de imobile proprietate privată, suprafață de expropriat 160.173 m.p. (astfel cum sunt identificate în Anexa nr. 2 la proiectul de act normativ);- 10 imobile aflate în domeniul public al UAT Miercurea Nirajului, UAT Galesti, UAT Pasareni, UAT Acatari, UAT Craciunesti, suprafață de transferat 901 mp. Această suprafață va fi transferată în domeniul public al statului român și în administrarea Administrației Naționale „Apele Române”, în conformitate cu prevederile art. 28 al Legii nr. 255/2010, cu modificările și completările ulterioare.Pentru imobilele identificate în anexa nr. 2 la proiectul de hotărâre a Guvernului, a fost întocmit un raport de evaluare, conform prevederilor Legii nr. 255/2010, cu modificările și completările ulterioare și ale Hotărârii Guvernului nr. 53/2011 pentru aprobarea Normelor Metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările ulterioare. Suma de 1.038.321,90 lei aferentă imobilelor prevăzute în anexa nr. 2 la prezentul proiect de act normativ, rezultă din raportul de evaluare întocmit în luna Decembrie 2022, de către evaluatorul autorizat membru ANEVAR, domnul Dragomir Adrian, membru titular ANEVAR cu legitimația nr. 12246 în conformitate cu dispozițiile Legii nr. 255/2010, cu modificările și completările ulterioare şi ale Hotărârii Guvernului nr. 53/2011, cu completările ulterioare.Precizăm că imobilele identificate în anexa nr. 2 la proiectul de act normativ, se află în proprietatea privată a persoanelor fizice și juridice şi fac obiectul declanşării procedurilor de expropriere pentru cauză de utilitate publică, în conformitate cu prevederile Legii nr. 255/2010, cu modificările şi completările ulterioare. Pe coridorul de expropriere nu se află imobile locuite, care să necesite evacuarea persoanelor care le ocupă în mod legal (proprietari/chiriaşi) şi nu este necesară aplicarea prevederilor art. 29 alin. (2) din Legea nr. 33/1994 privind exproprierea pentru cauză de utilitate publică, republicată, cu modificările şi completările ulterioare, coroborat cu prevederile art. 34 din Legea nr. 255/2010, cu modificările și completările ulterioare.Procedurile de expropriere aplicabile imobilelor proprietate privată care constituie coridorul de expropriere aferent proiectului de act normativ sunt cele prevăzute de Legea nr. 255/2010, cu modificările și completările ulterioare, precum şi de Hotărârea Guvernului nr. 53/2011, cu completările ulterioare. |
| 2.3. | Schimbări preconizate | Pentru prezentul proiect de hotărâre a Guvernului este necesară aprobarea sumei de 1.038.321,90 lei pentru despăgubirile terenurilor proprietate privată care urmează a fi supuse procedurii de expropriere. Suma de 1.038.321,90 lei aferentă terenurilor, reprezentată de terenuri cu sau fără investitii, rezultă din raportul de evaluare întocmit la data de 30.12.2022 de către evaluatorul d-nul Dragomir Adrian, membru titular ANEVAR cu legitimația nr. 12246, în conformitate cu dispozițiile Legii nr. 255/2010, cu modificările și completările ulterioare și ale Hotărârii Guvernului nr. 53/2011, cu completările ulterioare.Prin prezentul proiect de act normativ, se propun următoarele:1. Modificarea și completarea Hotărârii Guvernului nr. 615/2015 privind declanșarea procedurilor de expropriere a imobilelor proprietate privată care constituie codridorul de expropriere al lucrării de utilitate publică *"Amenajări hidrotehnice în bazinul hidrografic Niraj, judeţul Mureş",* cu modificările ulterioare;
2. aprobarea amplasamentului și declanșarea procedurilor de expropriere pentru imobilele afectate de lucrarea de utilitate publică *"Amenajări hidrotehnice în bazinul hidrografic Niraj, judeţul Mureş"* identificate potrivit planului de amplasament/hărţii topografice, precum și a planurilor parcelare avizate și recepționate de Oficiul de Cadastru și Publicitate Imobiliară, Mures;
3. sumele individuale estimate de către expropriator, aferente despăgubirilor pentru terenurile proprietate privată menționate în anexele proiectului de hotărâre a Guvernului, care fac parte din coridorul de expropriere al lucrării de utilitate publică de interes național "*"Amenajări hidrotehnice în bazinul hidrografic Niraj, judeţul Mureş"* sunt în cuantum de 1.038.321,90 lei, potrivit Raportului de evaluare și sunt alocate de la bugetul de stat, prin bugetul Ministerului Mediului, Apelor și Pădurilor la capitolul 70.01 - Locuințe, servicii și dezvoltare publica, Titlul 71 - Active nefinanciare, 71.01 - Active fixe.

Obiectivul de investiții este inclus în programul de investiții publice al Ministerului Mediului, Apelor și Pădurilor, la Capitolul A - Obiective (proiecte) de investiții în continuare, Fișa cod 283;1. sumele devenite disponibile în urma modificării Hotărârii Guvernului nr. 615/2015, cu modificările ulterioare, se restituie la bugetul de stat în termen de 90 de zile de la data publicării în Monitorul Oficial al României, Partea I, a prezentei hotărâri.
 |
| 2.4. | Alte informaţii | Documentaţia tehnico-economică privind coridorul de expropriere al lucrării a fost avizată de către Oficiul de Cadastru și Publicitate Imobiliară (O.C.P.I.), Mures în conformitate cu prevederile Legii nr 255/2010, cu modificările și completările ulterioare și ale Hotărârii Guvernului nr. 53/2011, cu completările ulterioare.Lista proprietarilor/deţinătorilor imobilelor care constituie coridorul de expropriere situate în UAT Miercurea Nirajului, UAT Galesti, UAT Pasareni, UAT Acatari, UAT Craciunesti a fost elaborată pe baza suprapunerii planurilor parcelare avizate de O.C.P.I. Mureș suprapuse peste coridorul de expropriere aprobat prin Hotărârea Guvernului nr. 615/2015, cu modificările ulterioare.Pentru terenurile agricole situate pe coridorul de expropriere, precizăm că acestea vor face obiectul scoaterii din circuitul agricol, cu respectarea legislației naționale în vigoare, cu avizul tehnic emis de Agenția Națională de Îmbunătățiri Funciare, potrivit prevederilor art. 11 alin. (6) din Legea nr. 255/2010, cu modificările și completările ulterioare.În situaţia în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecție, se vor respecta prevederile Legii nr. 422/2001 privind protejarea monumentelor istorice, cu modificările și completările ulterioare.În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publică, cu modificările și completările ulterioare și ale Legii nr. 255/2010 cu modificările și completările ulterioare.Necesitatea și oportunitatea promovării proiectului de act normativ, realitatea și corectitudinea datelor prezentate aparțin inițiatorului, respectiv Administrației Naționale „Apele Române” care promovează acest proiect prin Ministerul Mediului, Apelor și Pădurilor, în temeiul art.1 lit. b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr. 561/2009 cu modificările ulterioare. |
| **Secțiunea a 3-a****Impactul socio-economic al proiectului de act normativ** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2 | Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din incinta apărată. |
| 3.3. | Impactul asupra drepturilor și libertăților fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Obiectivul de investiții este de importanță deosebită pentru reducerea riscurilor la inundații. Realizarea lucrărilor hidrotehnice pentru apărarea împotriva inundațiilor în bazinul hidrografic Mureș sunt în conformitate cu practicile și politicile naționale și europene.Soluțiile tehnice sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, privind evaluarea și gestionarea riscului la inundații, pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate. Lucrările care se realizează în cadrul acestui obiectiv de investiții se încadrează în Strategia naţională de management al riscului la inundaţii pe termen mediu şi lung*,* aprobată prin Hotărârea Guvernului nr. 846/2010, care defineşte un cadru tehnic, instituţional şi legal pentru prevenirea şi reducerea tuturor consecinţelor negative ale inundaţiilor, până la niveluri acceptabile gradual şi procentual, asupra activităţilor socio-economice, asupra proprietăţilor, asupra vieţii şi sănătăţii oamenilor şi asupra mediului înconjurător, ţinând cont de necesităţile specifice şi de obligaţiile internaţionale ale României, fiind în concordanţă cu orizontul de timp al Strategiei Naţionale pentru Dezvoltare Durabilă. |
| 3.4.1. | Impactul asupra economiei şi asupra principalilor indicatori macroeconomici | Realizarea acestui obiectiv prezintă avantaje pentru economia locală prin prevenirea inundațiilor în localitățile adiacente obiectivului și creșterea calității vieții. |
| 3.4.2. | Impactul asupra mediului concurenţial si domeniul ajutoarelor de stat | Proiectul de act normativ nu se referă la acest subiect. |
| 3.5 | Impactul asupra mediului de afaceri | Finalizarea acestui obiectiv duce la îmbunătăţirea condiţiilor mediului de afaceri. |
| 3.6. | Impactul asupra mediului înconjurător | Lucrările de construcție ale obiectivului au fost finalizate și au avut impact negativ temporar asupra mediului, doar pe durata de execuţie, efectele secundare negative fiind eliminate prin lucrări de refacere a cadrului natural la finalizarea execuţiei investiţiei.Lucrările au respectat principiile de amenajare ecologică a cursului de apă, cu intervenţii minime asupra regimului de curgere, fără efecte negative ulterioare, în urma executării lucrărilor neînregistrându-se fenomene de poluare a mediului. Au fost utilizate materiale ecologice, nepoluante şi se vor integra în mediul înconjurător. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect |
| 3.9. | Alte informații | Nu au fost identificate |
| **Secțiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit | Proiectul de act normativ nu se referă la acest subiect |
| b) bugete locale:(i) impozit pe profit | Proiectul de act normativ nu se referă la acest subiect |
| c) bugetul asigurărilor sociale de stat:(i) contribuţii de asigurări | Proiectul de act normativ nu se referă la acest subiect |
| d) alte tipuri de venituri(se va menționa natura acestora) | Proiectul de act normativ nu se referă la acest subiect |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta:(i) cheltuieli de personal(ii) bunuri si servicii | Proiectul de act normativ nu se referă la acest subiect |
| b) bugete locale:(i) cheltuieli de personal(ii) bunuri şi servicii | Proiectul de act normativ nu se referă la acest subiect |
| c) bugetul asigurărilor sociale de stat:(i) cheltuieli de personal(ii) bunuri si servicii | Proiectul de act normativ nu se referă la acest subiect |
| d) alte tipuri de venituri(se va menționa natura acestora) | Proiectul de act normativ nu se referă la acest subiect |
| 4.3. Impact financiar, plus/minus, din care: |  |  |  |  |  |
| a) bugetul de stat | Proiectul de act normativ nu se referă la acest subiect |
| b) bugete locale | Proiectul de act normativ nu se referă la acest subiect |
| 4.4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect |
| 4.5. Propuneri pentru a compensa reducerea veniturilor bugetare. | Proiectul de act normativ nu se referă la acest subiect |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente | Proiectul de act normativ nu se referă la acest subiect |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest subiect |
| 4.8. Alte informații | Sumele individuale estimate de către expropriator, aferente despăgubirilor pentru toate imobilele proprietate privată aflate pe coridorul de expropriere situat pe amplasamentul lucrării de utilitate publică de interes naţional *„Amenajări hidrotehnice în bazinul hidrografic Niraj, judeţul Mureş”*sunt în cuantum total de 1.038.321,90 lei și sunt alocate de la bugetul de stat, prin bugetul Ministerului Mediului, Apelor și Pădurilor la capitolul 70.01 - Locuințe, servicii și dezvoltare publica, Titlul 71 - Active nefinanciare, 71.01 - Active fixe. |
| **Secțiunea a 5-a****Efectele proiectului de act normativ asupra legislației în vigoare** |
| 5.1. | Măsuri normative necesare pentru aplicarea prevederilor proiectului de act normativ | După finalizarea procedurilor de expropriere a terenurilor se va elabora un act normativ privind înscrierea acestora în inventarul centralizat al bunurilor din domeniul public al statului şi darea în administrarea Administrației Bazinale de Apă Mureș, instituție publică cu personalitate juridică, aflată în subordinea Administrației Naționale „Apele Române”, instituție publică în coordonarea Ministerului Mediului, Apelor și Pădurilor.Completarea anexei nr. 12 la Hotărârea Guvernului nr. 1705/2006 *pentru aprobarea inventarului centralizat al bunurilor din domeniul public al statului*, publicată în Monitorul Oficial al României, Partea I, nr. 1020 şi 1020 bis din 21 decembrie 2006, cu modificările şi completările ulterioare |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect |
| 5.6. | Alte informaţii | Nu au fost identificate. |
| **Secțiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect |
| 6.5. | Informaţii privind avizarea de către:a) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu se referă la acest subiect |
| 6.6. | Alte informații | Nu au fost identificate |
| **Secțiunea a 7-a****Activităţi de informare publică privind elaborarea şi implementarea proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului a fost îndeplinită procedura stabilită prin Legea nr. 52/2003 privind transparență decizională în administrația publică, republicată, cu modificările ulterioare.  |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 7.3. | Alte informaţii | Nu au fost identificate |
| **Secțiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ | Proiectul de hotărâre nu se referă la acest subiect. |
| 8.2. | Alte informații | Nu au fost identificate. |

Pentru considerentele de mai sus, am elaborat alăturat proiectul de Hotărâre a Guvernului privind modificarea și completarea Hotărârii Guvernului nr. 615/2015 privind declanşarea procedurilor de expropriere a imobilelor proprietate privată care constituie coridorul de expropriere al lucrării de utilitate publică de interes naţional "Amenajări hidrotehnice în bazinul hidrografic Niraj, județul Mureș" care, în forma prezentată, a fost avizat de ministerele interesate și pe care îl supunem spre aprobare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM**

|  |
| --- |
| **VICEPRIM-MINISTRU,****MARIAN NEACȘU** |
| **MINISTRUL AGRICULTURII ȘI DEZVOLTĂRII RURALE****FLORIN-IONUȚ BARBU** |
| **MINISTRUL FINANȚELOR****MARCEL-IOAN BOLOȘ** |
| **MINISTRUL JUSTIŢIEI** **ALINA – ȘTEFANIA GORGHIU** |

*AVIZEAZĂ*

**Secretar de Stat**

**Adriana PETCU**

**Secretar General**

**Secretar General Adjunct Secretar General Adjunct**

 **Győző István BÁRCZI Teodor DULCEAȚĂ**

**Direcția Generală Resurse Umane, Juridică și Relația cu Parlamentul**

**Director General,**

**Cristina DUMITRESCU**

**Direcția Generală Economică, Investiții și Administrativ**

**Director General,**

**Speranța-Georgeta IONESCU**

**Serviciul Investiții și Control**

**Șef serviciu**

**Eugenia NECEA**

**Administrația Națională „Apele Române”**

**Director General**

**Sorin LUCACI**